Skoonheidshuis vier 80ste bestaansjaar | SARIE
Skoonheidshuis vier 80ste bestaansjaar	deur SARIE.com-span
Die bekende skoonheidshuis Lancôme vier vanjaar hul 80ste bestaansjaar! Met verskeie parfuums, velsorgreekse en grimeerprodukte sorg Lancôme reeds vir agt dekades vir super-sjiek Franse skoonheid.
Ter viering het die luukse skoonheidshuis dié video bekend gestel wat die handelsnaam se glansryke geskiedenis en produkte tentoonstel.
Saartjie-styl: Kry SARIE-span se modevoorkoms hiér
Die kollig val ook nou op Lancôme se mees ikoniese produkte, soos die parfuum La vie est belle, die Grandiôse-maskara en die Advanced Génifique-gesigserum.
Lancôme la vie est belle (R1 100 vir 50 ml EDP)
Advanced Génifique Youth Activating Concentrate (R955 vir 50 ml)
Lancôme is in 1935 deur die Fransman Armand Petitjean gestig met die doel om Franse elegansie wêreldwyd te versprei. Die naam Lancôme is geïnspireer deur ’n vervalle kasteel, Le Château de Lancosme. Daar word ook geglo die rose wat om die kasteel gegroei het, het die handelsnaam se ikoniese roos-simbool geïnspireer.
Lancôme se stigter, Armand PetitjeanFOTO: Lancôme
“Vir Lancôme loop skoonheid hand aan hand met geluk. Dié verjaardag is daarom ’n feesviering wat die handelsnaam se grootste ambisie bevestig: om vroue se lewe te tooi in skoonheid met Lancôme,” het die skoonheidshuis in ’n persverklaring gesê.
En met inspirerende gesigte soos Kate Winslet, Lupita Nyong’o, Penélope Cruz en Lily Collins as handelsnaam-ambassadeurs straal Lancôme inderdaad skoonheid wat “Frans, vry en gelukkig is” uit!
Our Ambassadresses Julia, Kate, Penelope & Lupita embody #EffortlessFrenchChic! Our Masterclass brings this to life! pic.twitter.com/LOvWJEbkNA
— Lancôme South Africa (@LancomeSA) February 28, 2015
Ons toets vir jou Lancôme se Hypnôse Drama-maskara